CELEX: 62015CA0166
Language: sk
Date: 2016-10-12 00:00:00
Title: Vec C-166/15: Rozsudok Súdneho dvora (tretia komora) z 12. októbra 2016 (návrh na začatie prejudiciálneho konania, ktorý podal Rīgas apgabaltiesas Krimināllietu tiesu kolēģija – Lotyšsko) – trestné konanie proti Aleksandrsovi Ranksovi, Jurijsovi Vasiļevičsovi (Návrh na začatie prejudiciálneho konania — Duševné vlastníctvo — Autorské práva a s nimi súvisiace práva — Smernica 91/250/EHS — Článok 4 písm. a) a c) — Článok 5 ods. 1 a 2 — Smernica 2009/24/ES — Článok 4 ods. 1 a 2 — Článok 5 ods. 1 a 2 — Právna ochrana počítačových programov — Predaj „použitých“ rozmnožením počítačových programov s licenciou na fyzických nosičoch, ktoré nie sú pôvodné — Vyčerpanie práva na verejné rozširovanie — Výlučné právo rozmnožovania)

12.12.2016   
            
            
               SK
            
            
               Úradný vestník Európskej únie
            
            
               C 462/3
            
         Rozsudok Súdneho dvora (tretia komora) z 12. októbra 2016 (návrh na začatie prejudiciálneho konania, ktorý podal Rīgas apgabaltiesas Krimināllietu tiesu kolēģija – Lotyšsko) – trestné konanie proti Aleksandrsovi Ranksovi, Jurijsovi Vasiļevičsovi
   (Vec C-166/15) (1)
   
   ((Návrh na začatie prejudiciálneho konania - Duševné vlastníctvo - Autorské práva a s nimi súvisiace práva - Smernica 91/250/EHS - Článok 4 písm. a) a c) - Článok 5 ods. 1 a 2 - Smernica 2009/24/ES - Článok 4 ods. 1 a 2 - Článok 5 ods. 1 a 2 - Právna ochrana počítačových programov - Predaj „použitých“ rozmnožením počítačových programov s licenciou na fyzických nosičoch, ktoré nie sú pôvodné - Vyčerpanie práva na verejné rozširovanie - Výlučné právo rozmnožovania))
   (2016/C 462/04)
   Jazyk konania: lotyština
   
      Vnútroštátny súd, ktorý podal návrh na začatie prejudiciálneho konania
   
   Rīgas apgabaltiesas Krimināllietu tiesu kolēģija
   
      Účastníci trestného konania pred vnútroštátnym súdom
   
   Aleksandrs Ranks, Jurijs Vasiļevičs
   
      za účasti: Finanšu un ekonomisko noziegumu izmeklēšanas prokuratūra, Microsoft Corp.
   
      Výrok rozsudku
   
   Článok 4 písm. a) a c) a článok 5 ods. 1 a 2 smernice Rady 91/250/EHS zo 14. mája 1991 o právnej ochrane počítačových programov sa majú vykladať v tom zmysle, že aj keď je pôvodný nadobúdateľ rozmnoženiny počítačového programu s licenciou na neobmedzené používanie oprávnený predať túto použitú rozmnoženinu a jej licenciu ďalšiemu nadobúdateľovi, naopak nemôže, ak je pôvodný fyzický nosič rozmnoženiny, ktorá mu bola pôvodne dodaná, poškodený, zničený alebo stratený, poskytnúť tomuto ďalšiemu nadobúdateľovi svoju záložnú rozmnoženinu tohto programu bez povolenia majiteľa práva.
   
      (1)  Ú. v. EÚ C 205, 22.6.2015.